Diari Oficial de la Generalitat Valenciana


Sumari del DOGV 5688, del 25-01-2008 (2008/865)

ORDRE de 20 de novembre de 2007, de la Conselleria de Medi Ambient, Aigua, Urbanisme i Habitatge, per la qual s'aprova la delimitació del camí ramader assegador Reial de Castella al terme municipal d'Algemesí.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5688

Data del DOGV
:   25-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/865


Data del document
:   20-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Algemesí
    * via rural
    * legislació
    * ramat

ORDRE de 20 de novembre de 2007, de la Conselleria de Medi Ambient, Aigua, Urbanisme i Habitatge, per la qual s'aprova la delimitació del camí ramader assegador Reial de Castella al terme municipal d'Algemesí. [2008/865]  
Vist l'expedient de delimitació del camí ramader assegador Reial de Castella al terme municipal d'Algemesí (tram XVII), que forma part del projecte denominat Delimitació, fitació i senyalització dels camins ramaders del corredor de la Vall del Cabriol - Albufera de València (ramal meridional), instruït per la Direcció General de Gestió del Medi Natural de la conselleria de Medi Ambient, Aigua, Urbanisme i Habitatge.  
Vist que la modificació de la classificació dels camins ramaders del terme municipal d'Algemesí va ser aprovada per Ordre de 27 de març de 2006, de la conselleria de Territori i Habitatge, i va ser publicada en el Diari Oficial de la Comunitat Valenciana núm. 5242, de 20 d'abril de 2006.  
Vist que en data 23 de desembre de 2002 (BOE 22.01.03), es va subscriure un conveni entre el Ministeri de Medi Ambient i la conselleria de Medi Ambient de la Generalitat Valenciana per a l'execució del projecte de delimitació, fitació i senyalització dels camins ramaders del corredor de la Vall de Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas. Tous, Catadau, Alfarp, Carlet, l'Alcúdia, Algemesí, Guaduassuar, Albalat de la Ribera i Sueca.  
Atés que mitjançant una Resolució del 7 de juliol de 2003 de la conselleria de Territori i Habitatge es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2.002 (BOE 22.01.03), entre el Ministeri de Medi Ambient i la conselleria de Medi Ambient de la Generalitat Valenciana.  
Atés que l'anunci d'inici de les operacions de fitació de la delimitació de l'assegador Reial de Castella al terme municipal d'Algemesí (tram XVII) província de València, va ser publicat en el Diari Oficial de la Comunitat Valenciana núm. 5373, de 24 d'octubre de 2006. Aquests treballs es van dur a terme el dia 18 de desembre de 2006.  
Atés que, finalitzades aquestes operacions, va ser formulada la proposta de delimitació, l'exposició al públic de la qual va ser anunciada en el Diari Oficial de la Comunitat Valenciana núm. 5470, de 14 de març de 2007, i es va establir un termini d'un mes des de la publicació en el DOCV perquè els interessats pogueren interposar les al·legacions o reclamacions oportunes. Així mateix, es va complir el tràmit d'audiència establit en l'article 84 de la Llei 30/1992, de 26 de novembre, de règim jurídic de les administracions públiques i de procediment administratiu comú, modificada per la Llei 4/99, informant tots aquells limítrofs i ocupants del camí ramader de l'exposició al públic del referit expedient, i atorgant-los un termini de quinze dies per a al·legar i presentar tots els documents i justificants que estimaren pertinents.  
Atés que una vegada finalitzat el termini d'exposició pública, no s'han presentat al·legacions a la referida proposta de delimitació, segons queda acreditat en certificat de 3 de setembre de 2007 expedit pel secretari Territorial de la conselleria de Medi Ambient, Aigua, Urbanisme i Habitatge de València.  
Atés que per la Direcció General de Gestió del Medi Natural es proposa l'aprovació del delimitació parcial d'acord amb els termes que figuren en l'expedient.  
Atés que competeix a la conselleria de Medi Ambient, Aigua, Urbanisme i Habitatge la resolució d'aquesta delimitació, per raó del que preceptua la disposició addicional cinquena de la Llei 14/2003, de 10 d'abril, de patrimoni de la Generalitat Valenciana, l'art .5 i l'art. 8 de la Llei 3/1995, de camins ramaders, de 23 de març, com també en el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.   
Vist en informe de l'Advocacia General de la Generalitat que s'han complit en l'expedient els tràmits assenyalats per la Llei 3/1995, de 23 de març, de camins ramaders, que assenyala que el delimitació és l'acte administratiu pel qual es defineixen els límits dels camins ramaders de conformitat amb el que estableix l'acte de la classificació i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés que una vegada finalitzat el termini d'exposició pública, no s'han presentat al·legacions a la referida proposta de delimitació, resolc:  
Article 1  
Aprovar la delimitació del camí ramader assegador Reial de Castella als terme municipal d'Algemesí (tram XVII), d'acord amb la proposta de delimitació i plànols que consten en l'expedient i les característiques de la qual són les següents:  
Assegador Reial de Castella (Algemesí)  
Longitud delimitada: 6.400 m  
Amplària: 75 m (adaptant-se l'amplària a la pròpia del llit del riu Magre)  
Superfície delimitada: 29,0210 ha   
Contra aquesta ordre, que posa fi a la via administrativa, es pot interposar recurs potestatiu de reposició en el termini d'un mes comptador des de l'endemà de la publicació en el Diari Oficial de la Comunitat Valenciana, davant del conseller de Medi Ambient, Aigua, Urbanisme i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que les persones interessades puguen interposar qualsevol altre recurs que estimen procedent  
València, 20 de novembre de 2007.- El conseller de Medi Ambient, Aigua, Urbanisme i Habitatge: José Ramón García Antón.